Du gravaj retejoj en Esperanto lanĉitaj
#000000
Monda.eu estas nova retejo de la projekto “Global E-learning” (Tutmonda e-lernado), lanĉita fine de aŭgusto. Ĝi estas dediĉita al la tutmondiĝo kun ties diversaj flankoj.
#000001
La retejo ne hazarde havas la nomon en Esperanto: du el la kvar partneroj de la projekto (E@I kaj Studio Gaus) uzas Esperanton en sia laboro ĉiutage. Ĝi estas mallonga kaj facile memorebla nomo, bone respegulanta la enhavon de la retejo. Krome, la tuta enhavo legeblas en Esperanto danke al la E@I-volontulo Matthieu Desplantes, kiu tradukis ĝin. La retejo estas jam oklingva, baldaŭ aldoniĝos du pliaj lingvoj. La kreado de la projekto, subtenita de EU, daŭris du jarojn.
La temo “Tutmondiĝo” estas traktata en 11 moduloj, kiuj prezentas diversajn temojn de la tutmondiĝo, kiuj malkaŝas diversajn mondajn problemojn el malsamaj vidpunktoj: Tutmondiĝo, Tutmonda ekonomio, Evoluado, Homaj rajtoj, Kritika pensado, Malriĉeco, Migrado, Seksa egaleco, Civitana socio, Medio, Klimata ŝanĝo.
#000002
Krom la lecionoj (moduloj) troveblas ankaŭ plia enhavo, ekzemple: Terminaro, Fontoj, Ligiloj, Biblioteko, Forumo kaj aliaj. La retejo do kovras multajn flankojn de la tutmondiĝo, disponigante riĉan kolekton de haveblaj materialoj pri tiu ĉi temaro.
#000003
La retejo estas malfermita al facila aldonado de pliaj tradukoj; do se vin la enhavo interesas kaj vi emus ĝin traduki al aldona[j] lingvo[j], kontaktu nin: support@monda.eu aŭ info@ikso.net.
#000004
“Pasie pri lingvoj” estas la slogano de , kaj ĝi plene respegulas la enhavon.
#000005
Komence de septembro estis lanĉita ĉi tiu projekto por subteno de multlingvismo. Ĝi celas skize (sed alloge) al publiko prezenti la oficialajn lingvojn de EU kaj aldone liveri en “manĝebla” formo bazajn informojn pri lingvistiko.
#000006
Temas pri ambicia plano – enhavanta tre buntan materialon, kaj pri apartaj lingvoj, kaj pri lingvistiko ĝenerale, kaj aldone datumbazon de ligilaro pri diversaj lingvoj en la reto. La retejo havas kvar partojn: Lingvopedia, Babylon, Lingvopolis kaj Lingvomania.
#000007
La “Beta” versio de la retejo estis jam lanĉita. Dume mankas kelkaj aldonaj enhavoj (ekzemple, sondosieroj kaj la ludo Lingvomania), sed ĝi jam estas plene uzebla.
#000008
En Lingvopedia vi trovos bazajn informojn pri 28 lingvoj de Eŭropo, la sekcio Babylon prezentas lingvistikon, kaj en Lingvopolis troveblas riĉa datumbazo de prilingvaj ligiloj.
#000009
La retejo jam funkcias en 18 lingvoj, inkluzive de Esperanto. La teamo de la projekto estis preskaŭ plene Esperanta – la kunordiga organizo estis EEU, kunlaboris E@I, Studio Gaus, InterKulturo, UAM el Poznano, k. a.
#000010
Ankaŭ per ĉi tiu projekto povos esperantistoj fiere prezenti, ke por ili gravas multlingveco, ke ili ja ankaŭ praktike zorgas pri ĝi kaj pretas kaj kapablas fari ion por ties konservado kaj kresko.
#000011
Se vi emas helpi al ni testi la retejon, sciigu nin – ĉiu helpo gravas por plibonigi la retejon. Ankaŭ tiu ĉi retejo estas malferma al aldonado de pliaj tradukoj – tradukemuloj skribu al info@ikso.net.
#000012
Demonstraj versioj de “La Ondo”
Musklaku la kovrilon por legi pliajn informojn.
#000015
Demonstraj versioj de “La Ondo”
#000016